Zöld programot minden önkormányzatnak

A helyi közösségek számára egyre fontosabb, hogy olyan fejlesztésekben gondolkozzanak, amelyek környezettudatosak, energiatakarékosak, és építenek a helyben elérhető erőforrásokra. Szerencsére egyre többen vannak a jó úton. A megújuló energiák használata a legkisebb településtől, a városokon át egészen a nagyobb térségekig stratégiai tervezés mentén optimális méretűvé formálható. A jó gyakorlatok, példák sorát lehet megfigyelni szerte Európában és az Egyesült Államokban, csak át kell ültetni a hazai viszonyok közé.

A tervezéstől a megvalósulásig vezető úton minden közösségnek megbízható partnerre van szüksége, mert ezek a fejlesztések sok időt, odafigyelést és energiát igényelnek. Az Európai Unió és egyre növekvő számban a helyi polgárok is arra ösztönzik a közösségek vezetőit, hogy fenntartható módon építsék be a településfejlesztésbe az energetikai kérdések megválaszolását. Drága távhő, magas önkormányzati áram- és fűtésszámlák, az okosan szabályozott energiafelhasználás hiánya, felhasználatlan biomassza a térségben; mi segítünk a problémák megoldásában. Ráadásul úgy, hogy a munkahelyteremtést is szem előtt tartjuk.